Bekendstelling: Triton sluit wéér aan by die bakkie-oorlogDie nuwe Mitsubishi Triton. Foto: Verskaf In Januarie 2017 het Mitsubishi ŉ opgeknapte Triton aan die mark bekendgesel. Al die motorjoernaliste was gaande oor die nuwe produk. Dit het lekker gery en die nuwe enjin en ratkas was puik. Ongelukkig het die publiek nie in hul duisende Tritons gaan koop nie. Ek kan dit nou nog nie verstaan nie – dit is regtig ŉ puik bakkie. Ek glo hulle het nóú ŉ wenresep. Die nuwe Triton is regtig bitter mooi, van voor en agter – maar veral van voor. Die binneruim is eerder luuks as werkesel – en in die dubbelkajuitmark dink ek dit is hoe dit hoort. Die kajuit is ergonomies uitgelê en die bougehalte goed. Die Triton het sewe lugsakke en ISOFIX-babastoel ankers. Daar is ŉ magdom elektroniese veiligheidstelsels soos ABS met EBD en stabiliteit en vastrapbeheer. Die wegtrekhulp en afdraandbeheer vorm deel van die 4×4-stelsels. Die nuwe Mitsubishi Triton. Foto: Verskaf Die Triton ry steeds met die 2.4 MIVEC-turbodieselenjin wat 133 kW en 430 Nm bied. Nie net is dié syfers lekker sterk nie, maar die enjin loop lekker stil – veral op die lang pad met Mitsubishi se nuwe 6-spoed outomatiese ratkas. Teen 120 km/h luier die enjin teen ŉ ekonomiese 1 800 r/min. Die outomatiese Triton sal 7,6 ℓ/ 100 km kan haal op die gekombineerde siklus, en die handrat 7,5 ℓ/ 100 km. My enigste kwaal met die Triton tot dusver in die kort tydjie wat ons met hom deurgebring het, is die ritgehalte. Ek het by die bekendstelling die vering uitermate hard ervaar. Dit kan moontlik harde bande gewees het, maar ek sal dit self nagaan wanneer ons met hom in die Junie-skoolvakansie karavaan sleep. Die nuwe Mitsubishi Triton. Foto: Verskaf Dit bring ons by die Triton se beste eienskap. 4×4. Die nuwe Triton het Mitsubishi se Super Select II 4WD-stelsel. Ek het nou al baie tyd in verskeie 4×4’s deurgebring – en ek kan vir jou sê, die Triton is een van die beste dubbelkajuit 4×4’s waarmee ek al deur ŉ paar hindernisse is. Die afdraandbeheer is dinamies, so ŉ mens stel dit voor jy by ŉ helling afry. As jy dan voel die spoed is te veel, rem jy ŉ bietjie. As jy die remme los, hou die stelsel die spoed waar jy dit gelos het. As dit te stadig is, versnel effe dán hou die afdraandbeheer dáái spoed. Dit werk regtig puik. Die nuwe Mitsubishi Triton. Foto: Verskaf Die voertuie waarmee ons gery het op die bekendstelling was splinternuut met slegs ŉ paar honderd kilo’s op. Die agterste ewenaarslot het partykeer bietjie vasgehaak en moeilik in en uitgeskop – maar soos ŉ mens 4×4 en die bakkie mettertyd inloop sal hy makliker in en uitskop. Oor die algemeen is die Triton regtig ŉ indrukwekkende bakkie. Die kajuit is gemaklik en die bakkie se nuwe gesig bitter mooi. As 4×4 jou stokperdjie is – gaan toestsbestuur een, jy gaan regtig beïndruk wees. Die prys is ook glad nie sleg nie. Die reeks lyk só: Die reeks word gedek deur ŉ 3 jaar/ 100 000 km waarborg en 5 jaar/ 90 000 km 3 jaar/ onbeperkte km diensplan 5 jaar/ 90 000 km diensplan 6 jaar/ 90 000 km diensplan 9 dienste diensplan 5 jaar/ 90 000 km diensplan 3 jaar/ 90 000 km diensplan Tussen dié mededingers is die Mazda en Mitsubishi albei ware winskope. Die Mitsubishi se 4×4-vermoë is onweerlegbaar. Al die mededingers is besonder sterk, gaan toets almal – een gaan jou hart steel.